उत्तर च हर्ष चक्करवर्ती दा सम्राज दो सौ क्रोहें च फैले दा ऐ। दक्खनै च ते हर दस क्रोहें पर इक राज कायम होए दा ऐ। ए ठीक नईं ऐ। ए सारा तमिल दा इलाका इक्कै साम्राजै दे अधीन होना चाहिदा ऐ। ते एदा जस संसार च फैलना चाहिदा ऐ। महेन्द्र पल्लव इ’ऐ चाहन्दे हे। में बी इ’ऐ सुखना दिक्खा दा हा। ते चाहन्नां जे मेरे जीन्दे जी एदा रूप सरूप खड़ोई जा। पर मेरा ए सुखना इक आदमी दी पवित्तर वीरता सामनै नईं टिकी सकेया ते त्रुट्टियै खिल्लरी गेया।